《秋入三里点香营伍兼课耕兵》
明代·郭棐

川原缭绕指边城，无限搴帷问俗情。绿野黄云盈稼穑，青山晴日照蜚旌。

萧萧树色侵幨入，冉冉花芳夹道迎。先向五营精简阅，更从千亩课秋成。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。